Na temelju Zakona o financiranju javnih potreba u kulturi („Narodne novine“, broj 47/90, 27/93 i 38/09) i članka 4. Odluke o uvjetima, kriterijima i postupku za financiranje Programa javnih potreba u kulturi Zagrebačke županije (KLASA: 022-01/17-01/12, URBROJ: 238/1-03-17-15 od 28. veljače 2017.)

Zagrebačka županija dana 21. studenoga godine objavljuje

**JAVNI POZIV**

**ZA PREDLAGANJE PROGRAMA JAVNIH POTREBA U KULTURI**

**ZAGREBAČKE ŽUPANIJE ZA 2020. GODINU**

I.

Javne potrebe u kulturi za koje se sredstva osiguravaju iz proračuna Zagrebačke županije kulturne su djelatnosti i poslovi, akcije i manifestacije od interesa za Zagrebačku županiju, a koje je Zagrebačka županija programom utvrdila kao svoje javne potrebe i one koje su utvrđene posebnim zakonom.

Programom javnih potreba u kulturi obuhvaćaju se svi oblici poticanja kulture i kulturnih djelatnosti koji pridonose razvitku i unapređivanju kulturnog života Zagrebačke županije.

Javni poziv objavljuje se u svrhu dodjele financijskih potpora za programe/projekte koji se provode na području Županije ili za programe/projekte koji se provode za korisnike s područja Županije u 2020. godini.

II.

Sukladno ovom Javnom pozivu mogu se prijaviti programi/projekti za sljedeća programska područja:

1. KNJIŽNIČNU DJELATNOST

Financiranje se odnosi na djelatnost narodnih knjižnica na području Zagrebačke županije:

1. obnova fonda i popuna zavičajnih zbirki
2. pomoć u opremanju novih knjižnica

2. IZDAVAČKU DJELATNOST

Financiranje pojedinih izdanja na području Zagrebačke županije (tiskani i ostali mediji):

a) izdanja koja se odnose na očuvanje baštine, povijest i kulturu Zagrebačke županije

b) izdanja značajnih djela tematski ili autorski vezanih uz područje Zagrebačke županije

c) književna izdanja neprofitnih organizacija ili društava s područja Zagrebačke

županije

3. MUZEJSKO-GALERIJSKU DJELATNOST

Financiranje se odnosi na:

a) izložbe

b) otkup djela, predmeta i sl. za fundus

b) manje restauratorske zahvate i zaštitu postojećeg fundusa

c) programe istraživanja i sl.

4. AMATERIZAM U KULTURI

Financiranje se odnosi na programe kulturno-umjetničkih udruga:

a) folklorna i glazbena društva

b) amaterska kazališta

c) amaterske likovne sekcije

d) ostale udruge u kulturi

1. programi i nastupi na županijskoj razini - programi tribina i radionica, izložbi i događanja od značaja za Županiju.

2. gostovanja/sudjelovanja na državnim/međunarodnim natjecanjima/smotrama.

5. ZAŠTITU KULTURNIH DOBARA

zaštita kulturnih dobara

Financiraju se manji zahvati na restauraciji ili održavanju kulturnih dobara.

6. MANIFESTACIJE U KULTURI

Financiranje se odnosi na neprofitne programe u kulturi, tradicionalne (sezonske) priredbe i manifestacije:

a) programi od značaja na županijskoj, odnosno državnoj razini

b) pojedinačni programi koji se nude za razmjenu na županijskoj razini

c) zajednički programi.

III.

Pravo podnošenja programa imaju samostalni umjetnici, udruge, umjetničke organizacije, ustanove u kulturi, pravne i fizičke osobe koje obavljaju djelatnost u kulturi i medijima, kao i pravne i fizičke osobe za potrebe zaštite i očuvanja kulturnih dobara i arheološke baštine.

IV.

Prijavitelji moraju ispunjavati slijedeće uvjete:

* udruga mora biti upisana u Registar udruga, a druge pravne osobe u sudski ili drugi odgovarajući registar neprofitnih organizacija, kao udruge, zaklade, ustanove ili druge pravne osobe čija temeljna svrha nije stjecanje dobiti;
* udruga i druga pravna osoba mora djelovati na području Županije i svoj program/projekt provoditi na području Županije, a iznimno iako ne djeluje na području Županije program/projekt provoditi za korisnike s područja Županije (ako ne postoji isti ili sličan program/projekt na području Županije);
* osnovno područje djelovanja i aktivnosti prijavitelja moraju biti kulturnog, umjetničkog, kreativnog ili sličnog karaktera, kojima prijavitelj promiče uvjerenja i ciljeve koji nisu u suprotnosti s Ustavom i zakonom, koje područje djelovanja mora biti utvrđeno statutom ili drugim odgovarajućim aktom prijavitelja;
* uredno ispunjenje obveza iz svih prethodno sklopljenih ugovora o financiranju iz Proračuna Županije (provedba programa/projekata, uredna dostava izvješća);
* da nemaju dugovanja prema Proračunu Županije;
* da nemaju dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu;
* da se protiv prijavitelja, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15);
* prijavitelj mora imati utvrđen način javnog objavljivanja programskog i financijskog izvješća o radu za proteklu godinu (mrežne stranice udruge, izvješće s godišnje skupštine ili drugi prikladan način);
* prijavitelj mora djelovati najmanje godinu dana prije dana objave javnog natječaja,
* prijavitelj mora imati osigurane ljudske i materijalne resurse za provedbu programa/projekta.

V.

Podnositelj prijave dostavlja sljedeću obveznu dokumentaciju putem sustava za upravljanje natječajima i provedbom projekata „e-prijave“ (u daljnjem tekstu: sustav „e-prijave“):

1. Ispunjen prijavni obrazac Županije *(dokument u digitalnom obliku)*;
2. Ispunjen prijavni obrazac Županije *(tiskani dokument, potpisan i ovjeren);*
3. Preslika Izvatka o registraciji prijavitelja iz odgovarajućeg registra ili ispis elektronske stranice sa svim podacima udruge u Registru udruga;
4. Ispis elektronske stranice Registra neprofitnih organizacija (RNO) - za udruge i druge neprofitne organizacije ili ispis iz Registra korisnika proračuna (RKP) – za druge pravne osobe ili ispis elektronske stranice, ne stariji od dana objave Javnog poziva;
5. Izvadak iz Statuta o području djelovanja prijavitelja ovjeren pečatom i potpisom ovlaštene osobe za zastupanje;
6. Preslika godišnjeg financijskog izvješća prijavitelja i to:
   1. za obveznike dvojnog knjigovodstva: godišnje Izvješće o prihodima i rashodima, Bilanca i Bilješke uz financijsko izvješće za 2018. - s pečatom/potvrdom o zaprimanju Državnog ureda za reviziju ili FINA-e;
   2. za obveznike jednostavnog knjigovodstva: Godišnje financijsko izvješće o primicima i izdacima za 2018. godinu (G-PR-IZ-NPF);
7. Preslika zapisnika s godišnje skupštine Udruge za 2018., ili podatak o web stanicama prijavitelja na kojima javno objavljuje programska i financijska izvješća o radu;
8. Potvrda o stanju poreznog duga - ne starija od 30 dana od dana predaje prijave;
9. Uvjerenje nadležnog suda da se protiv prijavitelja ne vodi kazneni postupak, ne starije od šest mjeseci od dana predaje prijave;
10. Uvjerenje nadležnog suda da se protiv osobe ovlaštene za zastupanje prijavitelja ne vodi kazneni postupak, ne starije od šest mjeseci od dana predaje prijave;

10.1. Uvjerenje nadležnog suda da se protiv voditelja programa/projekta ne vodi kazneni postupak,

ne starije od šest mjeseci (ako je voditelj programa/projekta različit od osobe ovlaštene za

zastupanje);

1. Obavezni prilozi za pojedine djelatnosti:
2. KNJIŽNIČNA DJELATNOST: podaci o knjižnici – fond, članstvo, posudba, samostalna/u sastavu
3. IZDAVAČKA DJELATNOST: recenzija/preporuka/stručno mišljenje, podaci o izdavaču (ako je različit od prijavitelja)
4. MUZEJSKO-GALERIJSKA DJELATNOST: za izložbe podaci o autoru (životopis) i ime osobe kritičara/kustosa koji prati izložbu
5. AMATERIZAM: za gostovanja (državna, međunarodna natjecanja/smotre/festivali) – priložiti poziv za sudjelovanje
6. ZAŠTITA SPOMENIKA: fizičke osobe trebaju priložiti dokument o vlasništvu (izvadak iz gruntovnice i katastra).

Prijavitelji koji su udruge moraju dostaviti dokumentaciju navedenu u točkama 1., 2., 3., 4., 5., 6., 7., 8., 9., 10., 10.1., 11.

Prijavitelji koji su ustanove i druge neprofitne organizacije moraju dostaviti dokumentaciju navedenu u točkama 1., 2., 3., 5., 6., 8., 11.

Prijavitelji koji su vjerske zajednice moraju dostaviti dokumentaciju navedenu u točkama 1., 2., 3., 11.

Prijavitelji koji su fizičke osobe moraju dostaviti dokumentaciju navedenu u točki 1., 2., 8., 9., 10., 10.1., 11.

Obaveznu dokumentaciju od točke 3. na dalje prijavitelj dostavlja u skeniranom obliku putem sustava „e-prijave“, a Županija može tražiti uvid u originalnu dokumentaciju, što joj je prijavitelj dužan omogućiti. Ukoliko prijavitelj ne omogući uvid, smatrat će se da je dokumentacija nepotpuna. Prijavni obrazac prijavitelj je dužan dostaviti u izvorniku.

Bez obzira na kvalitetu predloženog programa/projekta Županija neće dati financijska sredstva za aktivnosti koje se već financiraju iz nekog javnog izvora u 100%-tnom iznosu ili se financiraju po posebnim propisima – kada je u pitanju ista aktivnost, na istom području, u isto vrijeme i za iste korisnike.

Prijavitelji imaju mogućnost naknadne dopune ili ispravka prijave.

Prijavitelji imaju mogućnost naknadne dopune ili ispravka prijave u roku 7 (sedam) dana od dana zaprimanja obavijesti o dopuni ili ispravku prijave. Obavijest se dostavlja elektronskom poštom.

Ukoliko prijavitelj u zadanom roku ne izvrši dopunu ili ispravak prijave, smatrat će se da je povukao prijavu.

Ukoliko prijavitelj propusti dostaviti podatak, dokument ili informaciju koja je dostupna putem javnih evidencija, neće se smatrati da prijavitelj nije zadovoljio formalnim uvjetima Javnog poziva.

VI.

Detaljne informacije o uvjetima Javnog poziva, načinu prijavljivanja i postupku provedbe Javnog poziva, prioritetnim područjima, kriterijima u postupku dodjele financijskih potpora, **obaveznoj i neobaveznoj dokumentaciji za prijavu** programa/projekta, kao i sve ostale informacije vezane uz Javni poziv sadržane su u **Uputama za prijavitelje** na Javni poziv za predlaganje programa za javnih potreba u kulturi Zagrebačke županije za 2020. godinu čije područje djelovanja je kulturnog, umjetničkog, kreativnog i sličnog značenja.

VII.

Prijedlozi projekata/programa dostavljaju se isključivo na propisanim obrascima, koji su zajedno s Uputama za prijavitelje, dostupni na službenim mrežnim stranicama Zagrebačke županije (www.zagrebacka-zupanija.hr) i u Upravnom odjelu za prosvjetu, kulturu, sport i tehničku kulturu, Zagreb, Ivana Lučića 2a.

Prijava na ovaj Javni natječaj podnosi se na dva načina:

a) putem Sustava za upravljanje natječajima i provedbom projekata ,,e-Prijava" (u daljnjem tekstu: ,,e-Prijava");

b) preporučenom poštom.

Podnositelj prijave uz prijavu putem sustava „e-prijave“ obvezan je poslati i original prijavnog obrasca, potpisanog i ovjerenog, u Zagrebačku županiju putem preporučene pošte najkasnije 7 (sedam) dana od dana podnošenja prijave putem sustava „e-prijave“.

**Zagrebačka županija**

**Upravni odjel za prosvjetu, kulturu, sport i tehničku kulturu**

**10000 Zagreb, Ulica grada Vukovara 72/V, p. p. 974**

s naznakom: „Poziv za predlaganje programa javnih potreba u kulturi Zagrebačke županije za 2020. godinu“

**Rok za podnošenje prijava u tiskanom obliku je**

**od 21. studenoga do 21. prosinca 2019. godine.**

VIII.

Razmatrat će se samo programi/projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

IX.

Informacije o Javnom pozivu mogu se dobiti u Upravnom odjelu za prosvjetu, kulturu, sport i tehničku kulturu Zagrebačke županije, Zagreb, Ulica grada Vukovara 72/VI, na telefon 01 6009 417.

Zagrebačka županija